# Tali kézikönyv

A Tali a GNOME-hoz készült Yahtzee programhoz hasonlít, illetve olyan mint a póker kockákkal. A játékos dob a kockákkal, hogy megpróbálja a lehető legjobb kombinációt kidobni, mint például 4 egyforma, kis sor és full. A játékosnak lehetősége van körönként 3-szor dobni, és megtarthat bizonyos kockákat minden egyes dobásnál.

2001
Scott D. Heavner
GNOME dokumentációs projekt

Engedélyt adunk Önnek a jelen dokumentum sokszorosítására, terjesztésére és/vagy módosítására a Free Software Foundation által kiadott GNU Free Documentation License (GFDL) 1.1-es, vagy bármely azt követő verziójának feltételei alapján. Nincs Nem Változtatható szakasz, nincs Címlapszöveg, nincs Hátlapszöveg. A jelen licenc egy példányát itt vagy a kézikönyv COPYING-DOCS elnevezésű fájljában találhatja.

Ez a kézikönyv része a GFDL alatt megjelenő GNOME dokumentációk gyűjteményének. A kézikönyv a gyűjteménytől függetlenül szabadon terjeszthető, a licenc másolatát mellékelve a 6. fejezetben leírtaknak megfelelően.

Számos név, amelyet cégek használnak termékeik és szolgáltatásuk megkülönböztetésére, védjegy alá esnek. Ahol ezek a nevek megjelennek a GNOME dokumentációkban és a GNOME Dokumentációs Projekt tagjai tájékozottak az adott védjegyről, ott ezek nagy kezdőbetűvel vagy csupa nagy betűvel szerepelnek.

A DOKUMENTUM ÉS A DOKUMENTUM MÓDOSÍTOTT VERZIÓJA A GNU FREE DOCUMENTATION LICENSE (GFDL) ALATT JELENIK MEG AZ ALÁBBI ÉRTELMEZÉSSEL:

1. A DOKUMENTUM „JELEN ÁLLAPOTÁBAN” KERÜL KIADÁSRA MINDENFÉLE GARANCIAVÁLLALÁS NÉLKÜL, LEGYEN AZ KIFEJEZETT VAGY BELEÉRTETT, BELEÉRTVE, DE NEM KIZÁRÓLAGOSAN A FORGALOMBA HOZHATÓSÁGRA VAGY ALKALMAZHATÓSÁGRA, A JELEN DOKUMENTUMNAK VAGY ANNAK MÓDOSÍTOTT VERZIÓJÁNAK HIBAMENTESSÉGÉRE VONATKOZÓ GARANCIÁKAT. A DOKUMENTUM VAGY ANNAK MÓDOSÍTOTT VÁLTOZATÁNAK MINŐSÉGÉBŐL ÉS FELHASZNÁLHATÓSÁGÁBÓL FAKADÓ ÖSSZES KOCKÁZAT A FELHASZNÁLÓT TERHELI. HA A DOKUMENTUM BIZONYÍTOTTAN HIBÁS, A FELHASZNÁLÓNAK MAGÁNAK (NEM A DOKUMENTUM ÍRÓJÁNAK, KIADÓJÁNAK VAGY BÁRMELY KÖZREMŰKÖDŐNEK) KELL VÁLLALNIA A JAVÍTÁSHOZ SZÜKSÉGES MINDEN KÖLTSÉGET. A JELEN GARANCIAELUTASÍTÁS A JELEN LICENC LÉNYEGI RÉSZE. A LEFEDETT DOKUMENTUM VAGY ANNAK MÓDOSÍTOTT VERZIÓJÁNAK HASZNÁLATA CSAK A JELEN ELUTASÍTÁSSAL EGYÜTT ENGEDÉLYEZETT, ÉS

2. SEMMILYEN KÖRÜLMÉNYEK KÖZÖTT ÉS SEMMILYEN JOGI MEGFONTOLÁSBÓL, LEGYEN AZ MAGÁNJOGI VÉTKES CSELEKMÉNY (BELEÉRTVE A HANYAGSÁGOT), SZERZŐDÉS VAGY BÁRMELY MÁS DOLOG, NEM FELELŐS ÖN, A LEFEDETT KÓD ELSŐ FEJLESZTŐJE ÉS TÖBBI KÖZREMŰKÖDŐJE VAGY EZEK BÁRMELY SZÁLLÍTÓJA SEMMILYEN MÁS SZEMÉLY FELÉ SEMMILYEN FAJTA KÖZVETLEN, SPECIÁLIS, VÉLETLEN VAGY KÖVETKEZMÉNYES KÁRÉRT, BELEÉRTVE DE NEM KIZÁRÓLAG A HÍRNÉV ELVESZTÉSÉBŐL, MUNKA LEÁLLÁSÁBÓL, SZÁMÍTÓGÉP MEGHIBÁSODÁSÁBÓL VAGY HELYTELEN MŰKÖDÉSÉBŐL SZÁRMAZÓ, VAGY BÁRMELY EGYÉB KERESKEDELMI KÁROKAT ÉS VESZTESÉGEKET, MÉG AKKOR IS, HA AZ ILYEN FÉL INFORMÁLVA LETT AZ ILYEN KÁROK ELŐFORDULÁSÁNAK LEHETŐSÉGÉRŐL. A FELELŐSSÉG EZEN KORLÁTOZÁSA NEM ALKALMAZHATÓ ABBAN AZ ESETBEN, HA HALÁL VAGY SZEMÉLYI SÉRÜLÉS TÖRTÉNT A FÉL HANYAGSÁGÁBÓL KIFOLYÓLAG, OLYAN MÉRTÉKBEN, AMENNYIRE AZ ALKALMAZHATÓ TÖRVÉNYEK MEGTILTJÁK AZ ILYEN KORLÁTOZÁSOKAT.

Scott D
Heavner

     sdh@po.cwru.edu

Tali kézikönyv V2.8
2004.szeptember

Scott D Heavner sdh@po.cwru.edu

GNOME dokumentációs projekt

Ez a kézikönyv a Tali 2.12-es verziójához készült.

## Visszajelzés

A Tali alkalmazás vagy dokumentáció hibáiról bejelentést, illetve javaslatokat a GNOME visszajelzés oldal leírása alapján tehet.

Úr Balázs
urbalazs@gmail.com
2017.
Úr Balázs

## Bevezetés

A GNOME Tali egyfajta póker, csak kockákkal és kevesebb pénzzel. Öt kockával dobhat háromszor, és próbálja meg létrehozni a legjobb kezet. A két újradobás tartalmazhatja bármelyik vagy az összes kockát.

A GNOME Tali nagyon hasonló a Yahtzee kockajátékhoz, amely a Hasbro, Inc. védjegye.

A GNOME Tali futtatásához válassza a Játékok GNOME Tali menüpontot a Főmenüből, vagy gépelje be a `gtali` parancsot a parancssorba.

A GNOME Tali a `gnome-games` csomagban van, amely a GNOME asztali környezet része. Ez a dokumentum a GNOME Tali 2.8-as verziójához készült.

## A GNOME Tali játékmenete

### A GNOME Tali játék közben

A GNOME Tali főablakának képernyőképe.

Amikor a játék elindul, akkor az első kockadobás eredményét látja.

1. Kattintson arra a kockára, amelyikkel újra szeretne dobni.

2. Amikor kiválasztotta az összes olyan kockát, amellyel újra szeretne dobni, nyomja meg a Dobás! gombot.

3. Amikor olyan keze van, amilyet szeretne, vagy elfogyott a kockadobási lehetősége, akkor kattintson a megfelelő sorra, amely Ön szerint a legjobb pontozási kombináció. Erősen lehetséges, hogy nulla pontot szerez, és ha rossz sorra kattint, akkor aszerint lesz pontozva. Például tegyük fel, hogy yahtzee-ja – 5 egyformája – van, és a nagy sor sorára kattint, így nulla pontot szerez a nagy sor pontjaként.

Minden egyes kombinációt csak egyszer használhat, azaz ha egyszer valamit beírt egy tárolóhelyre, akkor nem tudja később megváltoztatni a pontot, ha jobb kezet dob.

Egyetlen kivétel van a szabály alól: ha egy yahtzee-t dob második alkalommal, akkor ismét beteheti a yahtzee sorba további ötven pontért. Ezt folyamatosan csinálhatja minden alkalommal, amikor egy másik yahtzee-t dob. A játék végén további dobásokat fog kapni, hogy a többi sort is feltölthesse. Figyelmeztetjük, hogy ha nulla pontot szerez a yahtzee sorban (azaz olyannal tölti fel a sort, ami nem yahtzee volt), akkor azután már nem tud yahtzee-t betenni, összesen nulla pontot fog szerezni.

35 bónuszpont is jár, ha összesen 63 vagy több pontot ér el a legfelső hat sorban.

### A billentyűzet használata

Alternatívaként az egér használatára, az 1-től 5-ig lévő billentyűk aktiválják a kockákat, mintha csak rájuk kattintott volna. Az 1-es billentyű felel meg az első kockának, és így tovább. Használja a szokásos vezérlőket a kockadobáshoz és egy sor kiválasztásához, azaz használja a tab billentyűt a dobás gomb és a pontozási terület közti váltáshoz, használja a nyíl billentyűket a sorokban való fel és le navigáláshoz, és használja a szóközt a kiválasztáshoz.

## Játékbeállítások

### A GNOME Tali beállításai

A GNOME Tali beállításainak párbeszédablaka.

### Emberi játékosok

Játékosok száma

  Az emberi játékosok számát választja ki. A fent leírtak szerint összesen hat játékos lehetséges.

### Számítógépes ellenfelek

Dobások közötti késleltetés

  Szünetet tart a számítógépes ellenfelek kockadobásai között, így láthatja, hogy mi történik. Kissé lelassítja a játékmenetet.

Ellenfelek száma

  A számítógépes ellenfelek számának kiválasztása. Összesen hat emberi és számítógépes játékos engedélyezett. Ha megpróbálja növelni ezt a számot a korlát közelében, akkor az emberi játékosok száma le lesz csökkentve, hogy összesen csak hat játékost kezeljen.

### Játéktípus

Az indítandó játék verziója

  Vagy a szabályos verzióval (a Yahtzee programhoz hasonlóval), vagy a színes verzióval (a Kismet programhoz hasonlóval) játszhat. Amikor megváltoztatja a játék típusát, akkor újra kell indítani a játékot az új játéktípus használatához.

Játékosnevek

  A játékosok neveinek megváltoztatásához egyszerűen írja be az új neveket a dobozokba.

## Játékstratégia

63 pont szükséges a felső félben lévő bónuszhoz, amely megfelel annak, ha minden egyes sorban három egyforma kockával szerez pontot. Ha háromnál több kockával szerez pontot az ötösök vagy hatosok sorában, akkor megengedheti magának, hogy egy rossz dobást is elhelyezzen vagy az egyesek sorában, vagy a kettesek sorában, és továbbra is megkapja a bónuszt. A színes verzióban akkor kap 55 pontos bónuszt, ha a felső félben összesen 71 és 77 között van, és 75 pontos bónusz kap, ha a felső félben összesen több mint 77 pontja van.

Ne feledkezzen meg a yahtzee többszörözésről. Ha egy második yahtzee-t dob, akkor azt is beteheti a yahtzee sorba még több pontért. Ezt csak a szabályos játékban lehet alkalmazni.

## Ismert hibák és korlátozások

Amikor játéktípust vált, akkor a játék nem használja az új kockaképeket, amíg újra nem indítja a Tali játékot. Rendesen lehet játszani a „rossz” kockákkal is.

## Szójegyzék

Ne feledje, hogy a kockák sorrendje nem fontos.

3 egyforma

  Három kockán ugyanazok a számok vannak. A pontszám az összes kocka összege. Például. 1, 2, 2, 2, 5.

4 egyforma

  Négy kockán ugyanazok a számok vannak. A pontszám az összes kocka összege. Például: 2, 5, 5, 5, 5. A színes játékban a pontszám 25 plusz az összes kocka összege.

5 egyforma

  Öt egyforma kocka. Például: 3, 3, 3, 3, 3. A színes játékban a pontszám 50 plusz az összes kocka összege.

Full

  Öt kocka két csoportból áll: egy háromtagú, egyforma számokból álló, és egy másik kéttagú, egyforma számokból álló csoportból. Például: 1, 1, 1, 4, 4. A színes játékban a pontszám 15 plusz az összes kocka összege.

Azonos színű full

  Ez a kategória csak a színes játékban használható. Öt kocka két csoportból áll: egy háromtagú, egyforma számokból álló, és egy másik kéttagú, egyforma számokból álló csoportból. A számoknak ugyanolyan színűeknek kell lenniük. Például: 3, 3, 3, 4, 4. Két kocka ugyanolyan színű, ha a számaik összesen 7-et adnak: 1 és 6 fekete, 2 és 5 piros, 3 és 4 zöld. A pontszám 20 plusz az összes kocka összege.

Két azonos színű pár

  Ez a kategória csak a színes játékban használható. Öt kocka két csoportból áll: egy kéttagú, egyforma számokból álló, és egy másik kéttagú, egyforma számokból álló csoportból. A pároknak ugyanolyan színűeknek kell lenniük. Például: 3, 3, 4, 4. Két kocka ugyanolyan színű, ha a számaik összesen 7-et adnak: 1 és 6 fekete, 2 és 5 piros, 3 és 4 zöld. Az ötödik kocka bármilyen értékű lehet. A pontszám az összes kocka összege.

Színsor

  Ez a kategória csak a színes játékban használható. Öt kocka, amely mind egyforma „színű”. Két kocka ugyanolyan színű, ha a számaik összesen 7-et adnak: 1 és 6 fekete, 2 és 5 piros, 3 és 4 zöld. A pontszám 35 pont.

Nagy sor

  Öt kocka egymást követő számokkal. Például: 2, 3, 4, 5, 6. A pontszám 40 pont.

Kis sor

  Négy kocka egymást követő számokkal. Az ötödik kocka bármilyen szám lehet. Például: 2, 3, 4, 5, 5. Ez a kategória csak a szabályos játékban használható. A pontszám 30 pont.

## Szerzők

A GNOME Tali játékot Scott Heavner (sdh@po.cwru.edu) és Orest Zborowski írta. Ezt a kézikönyvet Scott D Heavner (sdh@po.cwru.edu) írta a Callum McKenzie (callum@physics.otago.ac.nz) által hozzáadott további anyagokkal. Egy hiba jelentéséhez vagy az alkalmazással, illetve a kézikönyvvel kapcsolatos javaslat tételéhez kövesse az ebben a dokumentumban lévő utasításokat.

## Licenc

Ez a program szabad szoftver, terjesztheti és/vagy módosíthatja a Free Software Foundation által kiadott GNU General Public License második (vagy bármely későbbi) változatában foglaltak alapján.

A programot abban a reményben terjesztjük, hogy hasznos lesz, de nem vállalunk SEMMIFÉLE GARANCIÁT, még olyan értelemben sem, hogy a program alkalmas-e a KÖZREADÁSRA vagy EGY BIZONYOS FELADAT ELVÉGZÉSÉRE. További részletekért tanulmányozza a GNU GPL licencet.

A GNU General Public License egy példányát függelékként tartalmazza a GNOME felhasználói kézikönyv. Beszerezheti a GNU General Public License egy példányát a Free Software Foundation weboldalának meglátogatásával, vagy írjon egy levelet az alábbi címre:

        Free Software Foundation, Inc.
        59 Temple Place - Suite 330
        Boston, MA 02111-1307
        USA